b'\n_START_ARTICLE_\nVictorie tactic\xc4\x83\n_START_PARAGRAPH_\nO victorie tactic\xc4\x83 se poate referi la o victorie care duce la realizarea unui obiectiv tactic, ca parte a unei opera\xc8\x9biuni militare sau o victorie la care pierderile \xc3\xaenvinsului sunt mari dec\xc3\xa2t cele ale \xc3\xaenving\xc4\x83torului.\n_START_SECTION_\nConcept\n_START_PARAGRAPH_\nPlanificarea obiectivelor la scar\xc4\x83 larg\xc4\x83 poate fi numit\xc4\x83 strategie \xc8\x99i sunt efectuate la \xe2\x80\x9enivelul strategic al r\xc4\x83zboiului".  Opera\xc8\x9biunile la un nivel inferior, care \xc3\xaendeplinesc planificarea strategic\xc4\x83 sunt efectuate la \xe2\x80\x9enivelul opera\xc8\x9bional al r\xc4\x83zboiului". Cel mai mic nivel de planificare care \xc3\xaendepline\xc8\x99te obiectivele \xc8\x99i strategia opera\xc8\x9bional\xc4\x83 se nume\xc8\x99te \xe2\x80\x9enivelul tactic al r\xc4\x83zboiului".\n_START_SECTION_\nVictorie tactic\xc4\x83 pe baza planific\xc4\x83rii\n_START_PARAGRAPH_\nO misiune tactic\xc4\x83 este una care apar\xc8\x9bine zonei opera\xc8\x9bionale, cu scopul de a finaliza obiectivele misiunii atribuite sau a sarcinii date de \xe2\x80\x9econtrolul tactic" , astfel c\xc4\x83 o victorie tactic\xc4\x83 ar fi finalizarea cu succes a unei astfel de misiuni. Misiunile tactice contribuie la succesul sau e\xc8\x99ecul \xc3\xaentregii opera\xc8\x9biuni. Tacticile militare includ manipularea resurselor , cum ar fi militarii, vehiculele, armele \xc8\x99i muni\xc8\x9biile. Tactica la nivel inferior ar putea fi de exemplu manevrarea unui militar \xc3\xaentr-o \xc3\xaenc\xc4\x83ierare cu un militar inamic. Defini\xc8\x9bia victoriei tactice la scar\xc4\x83 larg\xc4\x83 de manevr\xc4\x83 tactic\xc4\x83 poate deveni neclar\xc4\x83 \xc3\xaen cazul trupelor \xc3\xaen forma\xc8\x9biuni de mari dimensiuni, la nivel de divizie sau \xc3\xaen cazul obiectivelor opera\xc8\x9bionale ale unit\xc4\x83\xc8\x9bilor de dimensiuniile unei companii, ca de exemplu exercitarea controlului asupra unor pozi\xc8\x9bii importante, deoarece acestea pot contribui \xc3\xaen diverse moduri la succesul sau e\xc8\x99ecul opera\xc8\x9biunilor \xc8\x99i strategiilor militare._NEWLINE_\xc3\x8en cazul unui conflict militar na\xc8\x9biunile pot avea diferite obiective strategice, iar unit\xc4\x83\xc8\x9bile individuale de lupt\xc4\x83 apar\xc8\x9bin\xc3\xa2nd acestora pot primi diferite obiective. Supravie\xc8\x9buirea, la nivel individual sau de unitate, poate deveni un obiectiv important \xc3\xaen lupt\xc4\x83 iar aceste obiective permit ambelor p\xc4\x83r\xc8\x9bi s\xc4\x83 men\xc8\x9bin\xc4\x83 moralul prin declara\xc8\x9bii \xc8\x99i cuv\xc3\xa2nt\xc4\x83ri, pentru a justifica pierderile \xc3\xaen lupt\xc4\x83.Multe b\xc4\x83t\xc4\x83lii care implic\xc4\x83 mai multe unit\xc4\x83\xc8\x9bi includ elemente de succes tactic la ambele for\xc8\x9be oponente. Aceste victorii tactice individuale nu garanteaz\xc4\x83 succesul \xc3\xaen \xc3\xaentreaga lupt\xc4\x83 sau \xc3\xaen atingerea obiectivelor mari ale conflictului militar.\n_START_SECTION_\nVictorie tactic\xc4\x83 pe baza pierderilor\n_START_PARAGRAPH_\nAici termenul este aplicat la o simpl\xc4\x83 eviden\xc8\x9b\xc4\x83 a num\xc4\x83rului de pierderi de fiecare parte. Acest lucru se poate complica de \xe2\x80\x9egreutatea" asociat\xc4\x83 unor pierderi materiale. Un exemplu de o victorie tactic\xc4\x83 naval\xc4\x83 \xc3\xaen func\xc8\x9bie de pierderile suferite ar fi B\xc4\x83t\xc4\x83lia din Marea Coralilor. B\xc4\x83t\xc4\x83lia a fost considerat\xc4\x83 o victorie strategic\xc4\x83 pentru Alia\xc8\x9bi, deoarece a oprit o invazie japonez\xc4\x83, dar japonezii au pierdut nave mai pu\xc8\x9bin valoroase. Alia\xc8\x9bii au pierdut un portavion, un distrug\xc4\x83tor \xc8\x99i un petrolier \xc3\xaen timp ce japonezii au pierdut un portavion u\xc8\x99or \xc8\x99i un distrug\xc4\x83tor, deci victoria lor a fost considerat\xc4\x83 o victorie tactic\xc4\x83 pentru cei din urm\xc4\x83.'